open-index/open-wikipedia-markdown huggingface dataset:
Frants Beyer

**Frants Diecke Cappelen Beyer** (født 9. mai 1851 i Bergen, død 10. november 1918 i Oslo) var jurist og dispasjør, senere likningssjef i Bergen. Han var sønnesønn av Frands Beyer, som eide Norges eldste bokforlag, F. Beyer. Han ble en av Edvard Griegs beste venner og støttespillere, og senere nabo på Troldhaugen. Frants var gift med Marie (født Smith), Grieg spilte orgel i deres bryllup i Gamle Aker kirke 16. mai 1877.

Beyer var også styreformann i Musikselskabet Harmonien fra 1902 til 1913 og den første ærespresident i selskapet.

Riksarkivet har Frants Beyers privatarkiv, som omfatter brev fra Edvard Grieg fra perioden 1872-1907 og en samling gaver, bl.a. originalkomposisjoner av flere kjente komponister, til Frants og Marie Beyer i forbindelse med deres sølvbryllup i 1902. Beyers arkiv er skannet og tilgjengelig i Digitalarkivet.

## Eksterne lenker
* Om forholdet mellom Edvard Grieg og Frants Beyer hos Bergen Bibliotek
* Edvard Grieg og Frants Beyer 
* Digitalarkivet: Brev fra Edvard Grieg til Frants Beyer 1872-1907
* Digitalarkivet: Frants og Marie Beyers sølvbryllupsmappe
Ostariophysi

* elektroåler
* karpefisker
* karpelaksfisker
* mallefisker
* melkefisker

**Ostariophysi** er en gruppe egentlige beinfisker som omfatter omtrent 28&nbsp;% av alle fiskearter og 68&nbsp;% av alle ferskvannsarter. Artene er utbredt på alle kontinenter utenom Antarktis.

## Litteratur
* 

## Eksterne lenker
*
Dadra og Nagar Haveli

**Dadra og Nagar Haveli** (gujarati: દાદરા અને નગર હવેલી, marathi: दादरा आणि नगर हवेली, portugisisk: Dadrá e Nagar-Aveli) er en del av forbundsterritoriet Dadra og Nagar Haveli og Daman og Diu i India. Fra 1961 til 2020 var det et separat forbundsterritorium. Ved folketellingen i 2011 hadde Dadra og Nagar Haveli et folketall på .

Nagar Haveli ligger klemt mellom Maharashtra og Gujarat, mens Dadra ligger helt omsluttet av Gujarat, noen kilometer nord for Nagar Haveli. Hovedstaden er Silvassa.

Begge territoriene ligger langs Daman Ganga-elva, og byene Dadra og Silvassa ligger begge på nordbredden av elva. De vestlige Ghatfjellene stiger opp i øst, og åslandet ved fjellfoten utgjør den østre delen av distriktet. Selv om Det arabiske hav ligger like i vest, har ikke territoriet kyst.

De viktigste språkene i territoriet er marathi, hindi og gujarati.

## Historie
Territoriet var en del av den portugisiske kolonien Goa fra 1779 til 1954, da det ble tatt opp i India. Fra 1954 til 1961 var territoriet i stor grad selvstyrt, og selvstyreorganet het Varishta Panchayat of Free Dadra and Nagar Haveli. I 1961 ble det et forbundsterritorium i India.

## Økonomi
Bruttonasjonalprodukti i Dadra og Nagar Haveli utgjorde 218 millioner USD i 2004. Industrien er hovedbeskjeftigelsen, noe som fremmes av at skatte- og avgiftsnivået er lavere enn i nabodelstatene.

## Referanser


## Eksterne lenker
*
Ragnar Sten

**Ragnar Sten** (født 22. desember 1943 i Drammen) er en norsk maler.

Han var hospitant ved Statens kunstakademi før han dro til Berlin og var elev ved *Schule Porath* 1963 – 1965. Sten deltok i flere mønstringer i Unge Kunstneres Samfund fra 1973 og utover. Der hadde han også separatutstilling 1968. Har siden stilt ut ved gallerier og kunstforeninger flere steder både på Østlandet og i Danmark og Sverige.

Sten har oppnådd flere stipender og hatt opphold ved kunstnerkollektiver.

Han har hatt utsmykningsoppdrag for Esso Norge og Ringerike sykehus.

Sten er innkjøpt av bl.a. Riksgalleriet, Norges Bank, Norsk kulturråd, Vinmonopolet, flere fylkeskommunale og kommunale instanser i Buskerud.

## Referanser
Ellen Gulbranson

**Ellen Maria Elizabeth Nordgren Gulbranson** (født *Ellen Norgren* 8. mars 1863 i Stockholm, død 2. januar 1947 i Oslo) var en svensk-norsk operasangerinne (mezzosopran), og en ledende figur innen den andre generasjonen sangere i Bayreuth.

## Biografi
### Bakgrunn
Ellen Gulbranson studerte ved Kungliga Musikhögskolan med Julius Gunther og fra 1883 med Ellen Kenneth og Mathilde Marchesi i Paris. Senere studerte hun også med Marchesis datter Blanche, som omskapte Gulbransons stemme fra mezzosopran til dramatisk sopran. 

### Sangerinne
Gulbransons operadebut skjedde i Stockholm 1889 som Amneri. Hun møtte Edvard Grieg i 1888 og ble en av hans og Nina Griegs favoritter. Etter en konsert i Wien 1896 ble også Johannes Brahms oppmerksom på henne.

Hun giftet seg med den musikkinteresserte norske marineløytnanten Hans Petter Jørgen Francis Gulbranson, barnebarn av Hans Gulbranson i 1890 og ble norsk statsborger. Ekteparet bosatte seg på Haug gård i Bærum, og på Lysaker i 1893. De fikk tre døtre.

Hjulpet av Johan Svendsen ble hun en av sin tids ledende Wagner-sangere. Mellom 1896 og 1914 var Gulbranson blant de ledende kreftene i Bayreuth-festspillene, der hun hovedsakelig opptrådte som Brünnhilde i *[[Nibelungenringen|Der Ring des Nibelungen]]*.
 
Hun spilte inn noen få akustiske 78-plater på merket Gramophone for Brødrene Johnsen AS. 

Hun trakk seg tilbake i 1915 og ble en høyt ansett pedagog. Kaja Norena var den mest kjente av hennes elever.

Hun døde i en alder av 83 år.

## Utmerkelser og æresbevisninger
* Kongens fortjenstmedalje i gull i 1911
* «Grossherrzogliche Sächsische Kammersängerin» (Sachsen-Weimar)
* Kong Christian IX av Danmarks «Fortjenstmedalje i Guld til at bære i Dannebrogs Baand»
* Den badenske «Goldene Medaille für Kunst und Wissenschaft»
* «Pro Literis et Artibus» (Sverige)
* «Utenlandsk medlem af Kgl. Musikaliska Akademien» (Sverige)
I tillegg til ordener og hederstitler mottok Ellen Gulbranson også smykker fra blant andre keiser Wilhelm II, det danske kongehuset og dronning Maud som påskjønnelse for sin sang.

## Referanser


## Eksterne lenker
* 
*
Hear ’n Aid

**Hear 'n Aid** var et nødhjelpsprosjekt for Afrika, startet av gitaristen Vivian Campbell. Prosjektet var heavy metal-artisters svar på USA for Africas «We Are the World», og resultatet ble singelen «Stars» og samlealbumet *Hear 'n Aid*, utgitt i 1986.

## Bakgrunn
Daværende medlemmer av Dio, Campbell og bassisten Jimmy Bain, samt Dios bandleder Ronnie James Dio deltok på en 48-timers veldedighetssending på radiokanalen KLOS i Los Angeles, der Campbell og Bain la merke til at det ikke var mange representanter for hardrock-sjangeren tilstede. De fikk en idé om et prosjekt lignende «Do They Know It's Christmas?» og «We Are the World», og de fikk til slutt med seg Ronnie og resten av Dios medlemmer; trommeslager Vinny Appice og keybordist Claude Schnell. Campbell og Bain sto for den musikalske delen av låten «Stars», mens Dio skrev teksten for, og var ansvarlig for innspillingen av den. Låten ble delvis innspilt i samme studio som «We Are The World». Utgivelsen av singelen ble utsatt til begynnelsen av 1986 på grunn av vanskeligheter med å få iorden alle tillatelsene, noe som Campbell antok reduserte noe av påvirkningen singelen hadde.

## Samlealbum
Samlealbumet *Hear 'n Aid* med Accept, Mötorhead, Rush, Kiss, Jimi Hendrix Experience, Dio, Y&T og Scorpions ble gitt ut samtidig med singelen. Det ble også laget en musikkvideo til låten, samt en 30 minutter lang dokumentar om innspillingen låten. Inntektene gikk uavkortet til hjelpearbeid i Afrika. Ifølge Wendy Dio, Ronnie James Dios kone og manager, ble det solgt plater og andre handelsvarer for rundt én million dollar det første året og over tre millioner totalt. Singelen «Stars» tilbrakte to uker på førsteplass på VG-lista i 1986.

### Sporliste
# «Stars»
# «Up to the Limit» – Accept
# «On the Road» – Motörhead
# «Distant Early Warning» – Rush
# «Heaven's on Fire» – Kiss
# «Can You See Me» – The Jimi Hendrix Experience
# «Hungry for Heaven» – Dio
# «Go for the Throat» – Y&T
# «The Zoo» – Scorpions

## Referanser


## Eksterne lenker
*
Stars

**Stars** har flere betydninger:

*Stars (Canadisk band) 
*Stars (Britisk band) 
*Stars (singel), singel med Hear'n Aid
Antonie Hagerup

**Antonie Hagerup**, *Tony* (født 18. august 1844 i Bergen, død 7. juli 1939 i København) var Nina Griegs søster. Bodde på Troldhaugen med Nina etter Griegs død i 1907, men de bodde i København vinterstid. Hun hentet selv Ninas urne hjem til Troldhaugen da hun døde i København i 1935. *Tony* og Nina hadde hele livet vært uadskillelige venninner. De er begge to gravlagt ved Edvard Griegs side nær Troldhaugen.

## Eksterne lenker
* Troldhaugen museums hjemmeside
Christian Frederik Emil Horneman

**Christian Frederik Emil Horneman** (født 17. desember 1840 i København, død 8. juni 1906 samme sted) var dansk komponist og dirigent. Han var venn og studiekamerat av Edvard Grieg. Han var sønn av komponisten Emil Horneman (1809–1870).

C.F.E. Hornemann studerte ved konservatoriet i Leipzig i 1857-1860 og komponerte under dette oppholdet sin *1. strykekvartett i g-moll*.  Etter hjemkomsten til Danmark stiftet han i Leipzig sammen med blant andre Edvard Grieg musikkforeningen *[[Euterpe]]*. Herved fikk de unge komponister et forum for de verker som den meget dominerende Niels W. Gade ikke ville oppføre i *Musikforeningen*. Euterpe fungerte bare noen få år. Til gjengjeld stiftet Horneman allerede i 1874 sammen med Otto Malling *Koncertforeningen*, hvis repertoar kom til å omfatte betydelige utenlandske verker samt verker av en rekke unge danske komponister.

Utover å være konsertarrangør videreførte Horneman sin fars musikkhandel og –forlag og grunnla sitt eget konservatorium i protest mot *Kjøbenhavns Musikkonservatorium* som Gade var leder av. Horneman var tilhenger av en mer internasjonal oppfattelse av musikk, som stod i motsetning til 1800-tallets nasjonalromantikk. Han er begravet på Assistens Kirkegård i København. 

## Referanser


## Eksterne lenker
* Om Horneman fra Det Kgl.Bibliotek
Mole

**Mole** kan vise til:

## Elver i England

* Mole (Bedfordshire)
* Mole (Devon)
* Mole (Surrey)

## Annet

* Mole (saus), meksikansk saus
Muusmann Research & Consulting

**Muusmann Research & Consulting A/S** er et dansk konsulentselskap, som har norsk avdelingskontor i Oslo. Selskapet har bl.a. konsulentvirksomhet innenfor helsevesenet, og bidro i 2007 med en rapport om ambulansetjenesten i Oslos håndtering av Ali-saken. Selskapet er del av Cowi-gruppen.

## Eksterne lenker
* Muusmann Research & Consulting
Torjus Hemmestveit

**Torjus Hemmestveit** (1860&ndash;1930) var en norsk-amerikansk skihopper og kombinertløper. Han konkurrerte for sportsklubben Morgedal IL i Telemark, og for klubben *USA Red Wing Club*. I 1928 ble han tildelt Holmenkollmedaljen sammen med sin bror Mikkjel Hemmestveit. Familien i USA endret skrivemåten på etternavnet til **Hemmestvedt**.

## Karriere i Norge
Sammen med sin bror Mikkjel dro han fra Telemark til Oslo i 1881 og startet Norges første skiskoler. Torjus vant kombinertrennet i Husebyrennet i 1883 og 1888. I 1888 vant han også 50&nbsp;km, forøvrig den eneste gangen denne distansen stod på programmet i Husebyrennene.

## Karriere i USA
Han reiste til Minnesota, USA i 1888 og møtte sin bror, som hadde dratt over et par år tidligere. Der ble de pionerer innen utvikling av amerikansk skiidrett, og spesielt skihopp. Hemmestveit-brødrene tok med seg ideene fra skiskolene i Oslo, og etablerte lignende skoler i USA. I 1893 slettet han sin brors bestenotering i hoppbakken med et hopp på 31,4 meter (103 fot).

## Minnesmerker
Hemmestveit har fått to veier på Montebello i Oslo oppkalt etter seg: Torjusbakken og Hemmestveitbakken. For sistnevnte må han dele æren med broren.

## Eksterne lenker
* Skiforeningen.no med PDF-fil på vinnere av Holmenkollmedaljen
* Slektssøk etter Hemmestveit på norwayheritage.com
* Aurora Ski Club i Red Wing Minnesota
Mikkjel Hemmestveit

**Mikkjel Hemmestveit** (1863&ndash;1957) var en norsk-amerikansk skihopper og kombinertløper. Han konkurrerte for sportsklubben Morgedal IL i Telemark, og trolig for klubben *Aurora Ski Club* i USA. I 1928 ble han tildelt Holmenkollmedaljen sammen med sin bror Torjus Hemmestveit.

Han utvandret til USA og endret der navnet sitt til **Mikkel Hemmestvedt**.

## Karriere i Norge
Sammen med sin bror Torjus dro han fra Telemark til Oslo i 1881 og startet Norges første skiskoler. Han vant kombinertrennet i Husebyrennet i 1885 og 1886. 

## Karriere i USA
Han reiste til Minnesota, USA i 1886 og vant flere renn der. Blant annet satte han den første anerkjente nordamerikanske rekorden med et hopp på 37 fot (overkant av 10 meter) i 1887, i Red Wing, Minnesota. Hans bror Torjus kom etter i 1888. Der ble de pionerer innen utvikling av amerikansk skiidrett, og spesielt skihopp. Hemmestveit-brødrene tok med seg ideene fra skiskolene i Oslo, og etablerte lignende skoler i USA. I 1891 presterte han verdens lengste skihopp, og ble verdens første med bestenotering over 100 fot i hoppbakken med et hopp på 31,1 meter (102 fot). Rekorden stod i to år, da Mikkjels eldre bror slo rekorden med en fot.

## Minnesmerker
Hemmestveit har fått to veier på Montebello i Oslo oppkalt etter seg: Mikjelsbakken (sic) og Hemmestveitbakken. For sistnevnte må han dele æren med broren.

## Eksterne lenker
* Skiforeningen.no med PDF-fil på vinnere av Holmenkollmedaljen
* Slektssøk etter Hemmestveit på norwayheritage.com
* Aurora Ski Club i Red Wing Minnesota
Fylkesvei 313 (Hordaland)

**Fylkesvei 313 i Hordaland** gikk mellom Nesheim i Vaksdal og Evanger i Voss. Veien var 23,4&nbsp;km lang.

Veien går langs Evangervatnet til Fadnes, opp Teigdalen og over fjellet til Nesheim i Eksingedalen.

2019 ble veien del av fylkesvei 5410.

## Kommuner og knutepunkter

* Nesheim kirke

* Straume bru (Teigedalselvi, 26 m)
* Sevalstad bru II (Teigedalselvi, 23 m)
* Sevalstad bru I (Teigedalselvi, 47 m)
* Mestad bru (Teigedalselvi, 26 m)
* Fadnesbotn
* Teigdalselva bru (Teigedalselvi, 27 m)

* Evanger bru (Vosso, 60 m)
 

## Referanser


## Eksterne lenker
* Vegvesenets vegkart
Københavns Fondsbørs

**Københavns Fondsbørs** (engelsk *Copenhagen Stock Exchange*) er et dansk selskap som formidler handel av verdipapirer.

Børsvirksomheten startet i Christian IVs børsbygning, oppført på 1620-tallet for å tjene som varebørs, men lokalene ble for små i 1974, og fondsbørsen flyttet til Nikolaj Plads.

Københavns Fondsbørs ble i 1996 omdannet fra en selveiende institusjon til et aksjeselskap i forbindelse med den såkalte Børsreform II, som opphevet børsmonopolet. Aksjekapitalen ble fordelt med 60&nbsp;% til de handlende medlemmer og med 20 % til såvel aksje- som obligasjonsutstederne.

Selskapet har siden 2005 vært eid av det finsk-svenske selskapet Nasdaq Nordic, som også eier fondsbørser i andre nordiske og baltiske land.

Under Københavns Fondsbørs hører også First North.

## Administrerende direktører
* 1987-1997 Bent Mebus
* 1997-1998 Lars Johansen
* 1998-2006 Hans-Ole Jochumsen
* 2006- Jan Ovesen

## Referanser


## Eksterne lenker
* http://www.cse.dk/
25. serierunde i Adeccoligaen 2007

**25. serierunde i Adeccoligaen 2007** startet 28. september 2007 klokken 19:00 med den TV-sendte kampen mellom Bodø/Glimt og Bryne. Runden fortsatte den 29. september med den TV-sendte kampen mellom Hamarkameratene og Sogndal før runden ble avsluttet med seks kamper den 30. september.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Brahim Boutayeb

**Brahim Boutayeb** (arabisk: إبراهيم بوالطيب, født 1967) er en  marokkansk tidligere friidrettsutøver.

Før OL 1988 i Seoul var Boutayeb lite kjent i friidrettskretser. 10&nbsp;000-meterløpet åpnet med høyt tempo, anført av kenyanerne Kipkemboi Kimeli og Moses Tanui. En liten tetgruppe passerte 5000 meter i verdensrekordtempo, og Boutayeb overtok ledelsen, som han beholdt til mål.

Etter OL besluttet Boutayeb at han ville satse på kortere distanser, og satte nye personlige rekorder på 1500 og 5000 m. Under VM 1991 i Tokyo tok Boutayeb bronse på 5000 meter. Under OL 1992 i Barcelona fikk Boutayeb den utakknemlige fjerdeplassen, bare 0,75 sekunder etter vinneren, Dieter Baumann.

Boutayeb la opp etter VM 1993 i Stuttgart, der han ble slått ut i det innledende heatet på 5000 meter.

## Referanser


## Eksterne lenker
*
Johan Ludwig Mowinckels første regjering

**Johan Ludwig Mowinckels første regjering** tiltrådte 25. juli 1924. Den var en ren venstreregjering.

Mowinckel, som hadde vært utenriksminister i Otto Albert Blehrs andre regjering 1922-23 fulgte opp Jørgen Løvlands tradisjon med at statsministeren også var utenriksminister, noe han gjennomførte i alle sine tre regjeringsperioder. Etter Mowinckel har ingen annen norsk statsminister gjort det samme.

Regjeringen kom til makten etter at Abraham Berges regjering måtte gå av i juli 1924, som følge av et kabinettsspørsmål om brennevinsforbudet. Mowinckel og Venstre var blant dem som hadde stemt for at regjeringen måtte gå. Mowinckel tok dermed over som statsminister, og satte sammen en mindretallsregjering som kun bestod av politikere fra Venstre.

Regjeringen overtok bare noen få måneder før Stortingsvalget 1924, og brennevinsforbudet ble hovedtemaet i valgkampen. På valgdagen fikk Venstre 18,6% av stemmene, og valget ble vunnet av Høyre som fikk 32,5%. Venstre fikk dermed 34 mandater i Stortinget, ned fra de 37 de hadde før valget. Regjeringen kunne imidlertid fortsette også etter valget, ettersom Arbeiderpartiet, Høyre, og Frisinnede Venstre også mistet mandater.

Regjeringens store problem etter valget, var statens dårlige finanser. Ettersom Mowinckel også var finansminister, ble han hyppig kritisert fra ulike hold i Stortinget. Mowinckel måtte dermed ved flere anledninger ty til kabinettsspørsmål i saker som økt inntektsskatt, innføring av serveringsskatt, og opphevelse av portofritak for offentlige forsendelser. Regjeringen sørget også for en mer effektiv håndhevelse av brennevinsforbudet. 

Mowinckel og regjeringen mottok sterk kritikk for statsbudsjettet de la frem for 1926. Dette resulterte i at både Bondepartiet og Høyre la frem forslag til kutt i statens utgifter, og sosialistpartiene fremmet et konkret mistillitsforslag. Selv om ingen av forslagene fikk flertall tolket Mowinckel disse reaksjonene som at regjeringen ikke lenger hadde tilliten til Stortinget, og regjeringen gikk av 5. mars 1926. De ble erstattet av Ivar Lykkes regjering.
Heinz Ulzheimer

**Heinz Ulzheimer** (født 27. desember 1925 i Frankfurt-Höchst, død 18. desember 2016 i Bad Sooden-Allendorf) var en tysk friidrettsutøver som først og fremst løp 800 meter.

Under OL 1952 i Helsingfors tok han bronse på 800 meter. Deretter deltok han på det tyske laget på 4&nbsp;x&nbsp;400&nbsp;meter stafett, der han fikk bronse sammen med lagkameratene Hans Geister, Günther Steines og Karl-Friedrich Haas.

## Referanser


## Eksterne lenker
*
Asturias

**Fyrstedømmet Asturia** er en autonom region og en provins i Spania. Den ligger nord i landet ved atlanterhavskysten og grenser til Cantabria i øst, Castilla y León i sør og Galicia i vest. I middelalderen var det et selvstendig kongedømme ved samme navn og omtrent samme utstrekning. Asturia har et areal på 10&nbsp;604&nbsp;km², og er med det den tiende største av Spanias 17 autonome regioner. I 2006 hadde regionen 1&nbsp;075&nbsp;300 innbyggere, og var i folketall den 13. største regionen.

Provinshovedstaden er Oviedo, men den største byen er havnebyen Gijón.

Regionen er representert ved åtte medlemmer i kongressen og seks senatsmedlemmer.

## Fotnoter

## Referanser


## Eksterne lenker
*
Prikkfisker

* lysprikkfisker
* Neoscopelidae

**Prikkfisker** er en orden egentlige beinfisker som lever på dypt vann i havet. Navnet viser til forekomsten av konsentrerte lysproduserende organer langs kroppen til disse fiskene. Dette lyset bidrar både til å identifisere partnere og å skjule fiskens silhuett mot lyset fra overflaten.

## Eksterne lenker
*
Johan Ludwig Mowinckels andre regjering

**Johan Ludwig Mowinckels andre regjering** tiltrådte 15. februar 1928 og satt til 12. mai 1931. Den var en ren venstreregjering. 

På grunn av Lilleborgsaken søkte regjeringen avskjed 8. mai 1931, og dette ble innvilget i statsråd 11. mai og med virkning fra 12. mai samme år. Samtidig ble Peder Kolstads regjering utnevnt.

## Referanser
Abraham Berges regjering

**Abraham Berges regjering** tiltrådte 30. mai 1923 etter statsminister Otto B. Halvorsens død i embetet.
Den var som sin forgjenger en samarbeidsregjering mellom Høyre og Frisinnede Venstre.

## Riksrett mot statsminister Berge sin regjering
Sakens bakgrunn: Abraham Berge og seks av hans statsråder deriblant Venger ble i 1926 stilt for riksrett. Regjeringen Berge hadde gjort bevilgninger uten å informere Stortinget. Saken var fra 1923 og bevilgningene var gjort for å støtte Den norske Handelsbank.

Den 14. juli 1926 traff Odelstinget følgende vedtak:

«Det skal reisast riksrettssøksmål mot statsminister h. v. Abraham Berge og statsrådene O. Klingenberg, C.F. Michelet, C. Middelthon, J. Rye Holmboe, A. Venger og K.W. Wefring for at dei

*1. ved ei ordning, som dei fekk til eller var med på i tidi 25.-31. mai 1923, let A/S Den norske handelsbank få eit innskot stort 25 millionar krunor i statsvekslar, og at dei ved dette gjekk fram på ein måte, som ikkje er samhøveleg med riksskipnaden;
*2. i statsråd hjå Kongen den 19. januar 1924 ikkje kom fram med upplysning um innskotet på 25 millionar krunor i A/S Den norske handelsbank og let Kongen vedtaka ei misvisande uppgave til Stortinget yver dei innskot staten hadde i innanlandske banker;
*3. den gongen dei ved fyrehavingane i Stortinget 7. og 8. april 1924 fekk vedteke framlegget um statsgaranti for A/S Den norske handelsbank for upp til 15 millionar krunor, dulde for Stortinget, at banken tidlegare hadde fenge statsstudnad på 25 millionar krunor, som då framleis var ståande i banken.»

Berge og statsrådene ble 25. mars 1927 likevel frikjent (under dissens) ut fra at de hadde handlet i beste mening.

Domsslutningen ble:
*«De anklagede, tidligere statsminister Abraham Berge og de tidligere statsråder Odd Klingenberg, Christian Fredrik Michelet, Cornelius Middelthon, Johan Henrik Rye Holmboe, Anders Venger og Karl Wilhelm Wefring, bør for Odelstingets tiltale i saken fri at være.»

## Litteratur
* Riksrettstidende 1926-27

## Eksterne lenker
* Fra Riksrettens praksis, bakgrunnen for og utdrag fra de åtte riksrettssakene
*
Mary Kingsley

**Mary Henrietta Kingsley** (født 13. oktober 1862 i Islington, død 3. juni 1900 i Simon's Town i Sør-Afrika) var en britisk oppdager og etnolog. Hun dro på strabasiøse ekspedisjoner i Afrika, ofte alene.

Den anglikanske kirken reagerte på at hun kritiserte misjonærene, og forsvarte afrikanske skikker, som polygami. Under ekspedisjonene samlet hun inn krypdyr og fisker, som ble sendt  til Natural History Museum i London. Albert Günther gav flere fisker artsnavnet *kingsleyae*, som takk for dette arbeidet.

Da boerkrigen brøt ut meldte Mary Kingsley seg som frivillig sykepleier. Hun døde av tyfoidfeber mens hun stelte boere som var tatt til fange. 

## Referanser


## Eksterne lenker
* The Biodiversity of Fish in Gabon Rainforests, One Hundred Years after Mary H. Kingsley
Rovabborer

* Amblyopsidae
* Aphredoderidae
* Percopsidae

**Rovabborer** er en undergruppe fisker av Acanthomorpha.

## Eksterne lenker
*
Calder (andre betydninger)

**Calder** kan vise til:

## Elver i England

* Calder i West Yorkshire, den største og mest kjente av elvene ved dette navnet
* Calder (Cumbria)
* Calder (Ribble), bielv til Ribble i Lancashire
* Calder (Wyre), bielv til Wyre i Lancashire

## Elver i Skottland

* Calder (Highland)
* Calder (Renfrewshire)
* Rotten Calder nær East Kilbride
* North Calder Water fra Black Loch til Clyde
* South Calder Water nær Wishaw
* Calder Water nær Starthaven

## Annet
* Alexander Calder kunstner
Calder (Cumbria)

**Calder** er en elv i Cumbria i England. Den har sitt utspring ved Lankrigg Moss og renner sørover. Langs elveløpet ligger et historisk landskap med blant annet klosteret Calder Abbey og flere hauggraver. 

Det siste stykket av elven renner gjennom Sellafieldanlegget, hvor den møter elven Ehen og renner ut i Irskesjøen.

## Eksterne lenker
* Informasjon om elven og bilder
Erik Espeseth

**Erik Espeseth** (født 1967) er en norsk siviløkonom og idrettsleder. Han har hatt lederstillinger i flere fotballklubber, deriblant i Vålerenga fotball.  

Espeseth hadde stillingen som markedssjef i Braathens fra 1993 til 1996, deretter var han leder av PR- og informasjonsavdelingen i *[[VG]]* (1996–2000) og daglig leder og grunnlegger av barne-nettsiden Dinolife (2000–2001). Fra 2002 til 2010 hadde han stillingen som kommersiell direktør i Rosenborg Ballklub, og fra 2010 til 2016 hadde han stillingen som daglig leder for fotballklubben Strømsgodset. I 2016 tok over jobben som daglig leder i Vålerenga Fotball.  

Espeseth har også sittet i styret for Eliteserien i fotball (2012–2019). Fra 1993 til 2001 var han på frivillig basis engasjert i fotballklubben Stabæk, hvor han primært drev med sponsor og salg.  

I 1980- og 1990-årene var han en aktiv vannpolospiller for Asker-klubben Landøya Vannpoloklubb og var med på å ta laget til NM-gull i 1991. Han representerte Norge på aldersbestemte landslag i mange år og spilte over 50 A-landskamper.  

I 1999 deltok han i realityserien *[[Robinsonekspedisjonen]]*.
## Referanser
Bow Creek

**Bow Creek** er navnet på de siste 3,6 kilometerne av elven Lee i London og er en del av Bow Bac-elvene. Dette stykket av elven skiller seg ut fra resten ved at det er påvirket av tidevann fra Themsen, som den renner inn i. Den regnes derfor i praksis ofte som en egen elv. Nedenfor slusene Bow Locks danner elven en grense mellom Londons bydel (borough) Newham og Tower Hamlets i østlige London.

Tidligere var det skipsverft ved Orchard House Yard, og skipene ble sjøsatt på elven slik at de kunne seile nordover på Lee Navigation via slusene Bow Locks, eller sørover til Themsen. I 1810 ble det bygget en jernbro over elven.

## Referanser


## Eksterne lenker
* 
* The Iron Bridge and Ironbridge Tavern — A Chronology — Bow Creek/River Lea 
* British Waterways history of the Bow Back Rivers
* The Lee Navigation - Intro and Bow Locks to Old Ford
Ehen

**Ehen** er en elv i Cumbria i England. Den ble utsett som spesielt viktig verneområde i 2005.

Den har sitt utspring ved munningen av Ennerdale Water, og renner så vestover. Etter Ennerdale Bridge renner Croasdale Beck, som kommer fra Banna Fell, inn i Ehen. Elven renner så forbi Cleator Moor og Cleator, hvor Keekle renner inn i den. Deretter renner den sørover mot Egremont, og går parallelt med Irskesjøen frem til Sellafield, hvor den sammen med Calder (Cumbria) går ut i sjøen.

## Referanser


## Eksterne lenker
* 
* Wath Brow and Ennerdale Angling Association
Joachim Myklebust

**Ingolf Joachim Myklebust** (1874–1955) var en norsk frelsesoffiser. Han var territorialleder i Danmark 1938–1941 og var den første norskfødte leder av Frelsesarmeen i Norge fra 1941 til 1945.
## Liv og virke
Familien kom opprinnelig fra Kvinnherad i Hardanger. Faren Jon Myklebust (Møklebust) var tollkontrollør. Som åtteåring reiste Joachim med familien til Ålesund. Der ble han omvendt under et møte i Frelsearmeen, og gikk raskt inn i bevegelsen. 

I 1892 var han stasjonert i Kristiania, senere i Trondheim. I 1917 var han stasjonert i Helsingfors i Finland, sammen med sin kone, Valborg Schiørn og deres fem barn. Her opplevde de den finske revolusjonen. Tilbake i Norge hadde han flere stillinger i Frelsesarmeens øverste ledelse. I to perioder var han sjefsekretær og dermed nestkommanderende i Norge. 

En januarkveld i 1923 talte han i Calmeyergatens misjonshus over Salme 72 i Bibelen. Der heter det i vers 17: *La hans navn bestå til evig tid, la det skyte friske skudd så lenge solen skinner*. Inspirert av denne talen skrev den unge frelsesoffiseren David Welander samme kveld teksten til salmen *[[Navnet Jesus blekner aldri]]*. Myklebust har selv skrevet teksten til to sanger i Frelsesarmeens sangbok.

## Landsleder i Danmark og Norge
I 1938 ble Myklebust Frelsesarmeens leder i Danmark. Da kommandør Theodor Westergaard døde i februar 1941, ble Myklebust utnevnt til hans etterfølger. Han ble dermed den første nordmann til å lede den norske grenen av «The Salvation Army». 

Andre verdenskrig ble en vanskelig manøvrering i forhold til okkupasjonsmakten, men Myklebust berget den norske Frelsesarmeen gjennom vanskelighetene, slik at dens posisjon og eiendeler var intakte ved freden i 1945. Hvordan han personlig stilte seg til makthaverne under krigen, har vært gjenstand for debatt. 

Allerede før tyskerne kapitulerte 8. mai 1945 hadde Myklebust fått ordre fra Det internasjonale hovedkvarteret, via Sverige, om å fratre som leder i Norge. Hans nestkommanderende, Tobias Øgrim ble konstituert som ny leder, og ble senere satt inn i stillingen på mer permanent basis. 
Myklebust ligger begravet på Frelsesarmeens gravfelt på Vestre Gravlund i Oslo.
## Referanser
Bill Elliott

**William Henry Elliott** (født 20. mars 1925 i Bradford, død 21. januar 2008) var en engelsk fotballspiller og -trener. Han spilte fem landskamper for . Han startet sin karriere som amatør i Bradford  i 1939 og ble profesjonell i 1942. Han spilte 176 ligakamper og scoret 21 mål for Bradford før han i 1951 gikk over til Burnley FC. Etter å ha spilt 74 ligakamper og ha scoret 14 mål for Burnley gikk han over til Sunderland AFC med en overgangssum på 26&nbsp;000 pund. For Sunderland spilte han 212 kamper og scoret 26 mål. I 1959 gikk han til Wisbech Town.

I 1961 ble han trener for Libyas landslag,  en jobb han hadde fram til 1963 da han begynte som trener for Sheffield Wednesday FC. I 1964 flyttet han til Tyskland og ble trener for laget til den amerikanske hæren, der var han frem til 1966 da han ble trener for den belgiske klubben Dairing FC. I 1969 returnerte han til Sunderland som trener, en jobb han hadde frem til Sunderland vant FA-cupen i 1973. I perioden fra 1974 til 1978 trente han Sportsklubben Brann. I 1978 ble han på nytt trener i Sunderland, der fikk han sparken året etter da klubben mente de hadde behov for yngre krefter. Han ble da trener for Darlington FC, en jobb han hadde fram til 1983. Elliott ble 82 år gammel.

## Referanser


## Kilder
* brann.no: «Branns hovedtrenere siden 1960»

## Eksterne lenker
*
Elbestoll

**Elbestoll** ble innført av Christian IV av Danmark-Norge i 1630 etter han bygde en ny festning ved munningen av Elben med havnested og en ny by ved navn Glückstadt i den hensikt å kontrollere den viktige handelsforbindelsen mellom Hamburg og resten av Europa. 

De sjøfarende nasjonene som allerede hadde satt seg opp mot den danske tollpolitikken som skyldtes et desperat finansieringsbehov for kronen i Danmark-Norge, var negativt innstilt så lenge tollpraksisen eksisterte på Elben. De katastrofale tilbakeslagene under keiserkrigen hadde tvunget Kristian IV til å oppkreve toll på Elben fra 9. april 1630, tross sterk motstand. En dansk-hamburgsk krig om herredømmet over Elben og om retten til å kreve toll ble ikke avsluttet før i 1643.

## Kilder
* *Michael Bregnbo og Kurt Villads Jensen* Det danske imperium Storhed og Fald 2005 ISBN 87-11-11879-2
* *Rolf Fladby*, Norges historie bind 6: Gjenreisning 1536-1648 1977 ISBN 82-02-03431-0
Glückstadt

**Glückstadt** (dansk: **Lykstad)** er en by i Kreis Steinburg i den tyske delstaten Schleswig-Holstein. Byen ligger ved den nedre (nordvestlige) del av elven Elben i Holstein i Tyskland, om lag 36 km nordvest for Altona.

Byen er stasjon på jernbanelinjen fra Itzehoe til Elmshorn. Den er del av Metropolregion Hamburg, og hadde 11&nbsp;500 innbyggere i 2010.

Glückstadt har fergeforbindelse over Elben til Altendorf/Wischhafen.

Byen ble grunnlagt av den danske kongen Christian IV i 1617. Hensikten var å etablere en konkurrent til byen Hamburg, og den skulle være en uinntagelig festning- og havneby. Befestningen ble fullført i 1620. Glückstadt ble til en «eksilantby» ved at kongen søkte å lokke innbyggere til byen ved å gi handelsprivilegier og love religionsfrihet. I 1617 bosatte fordrevne sefardiske jøder fra Portugal seg i Glückstadt på kongens invitasjon. De fikk praktisere sin religion, men ikke bygge synagoger. Det var deres internasjonale handelsnettverk kong Christian håpet å dra fordel av. I Altona bodde det allerede askenasiske jøder fra slutten av 1500-tallet. Men Jesper Brochmand (1585-1652) som var biskop på Sjælland, angrep ordningen i en lærebok i teologi han utga i 1633. Der skrev han at jøder ikke burde få praktisere sin religion eller få bosette seg og oppnå borgerrettigheter i kristne land. 

I 1864 ble byen tysk etter det danske nederlaget i andre slesvigske krig.

## Referanser


## Eksterne lenker
*
Koldingkoggen

**Koldingkoggen** (eller **Kolding-koggen**) er et skipsvrak i Kolding Fjord, som ble funnet i 1943. Skipet er en ca. 18 m lang kogge, som ble bygget i eiketre omkring 1190.

Koldingkoggen ble hevet av Nationalmuseet i 2001 for nærmere undersøkelse og oppmåling. I den forbindelse ble det fastslått at koggen har hatt stevnror. Det er dermed det hittil eldste kjente funn av et skip som med sikkerhet har hatt stevnror i Europa. Alle delene er konservert og magasinert ved Kollinghus museum.

## Eksterne lenker
* Om koggen på museets hjemmeside
Michael Clayton

***Michael Clayton*** er en amerikansk drama-thriller fra 2007 skrevet og regissert av Tony Gilroy, og produsert av George Clooney (også hovedrolle). Filmen handler om de verste fire dagene i karrièren til en advokat i New York.  

## Handling
Michael Clayton har ansvaret for advokatfirmaet Kenner, Bach & Ledeens uetiske saker, men nå har en bitter skilsmisse og en enorm gjeld gjort at han er blitt til et utbrent skall av sitt tidligere dynamiske selv. Selv om han ønsker å forlate den stressende hverdagen i forretningsspionasje, gjør den vanskelige økonomiske situasjonen at han må fortsette i jobben. 

## Rolleliste

## Eksterne lenker
* 
*
Otto Blehrs andre regjering

**Otto Blehrs andre regjering** tiltrådte 22. juni 1921. Det var en ren Venstre-regjering, og representerte et uventet comeback for Venstres «gamle mann», som var 74 år gammel ved tiltredelsen.

## Referanser
Putti Plutti Pott og Julenissens skjegg

***Putti Plutti Pott og Julenissens skjegg*** er en norsk barnemusikal skrevet og komponert av artisten Per Asplin i 1969. Musikalen forteller eventyret om nissegutten Putti Plutti Pott som reiser til Onkel Per, Petter og Caroline med Julenissens trylleskjegg.

Eventyret ble opprinnelig utgitt i bokform i 1969 under tittelen *Putti Plutti Pott og julenissens skjegg – en barnemusical* med tekst, noter og illustrasjoner av forfatteren. Samme år kom også en LP-plate og lydkassett der blant andre Per Asplin og de fire barna hans framfører historien og sangene. 

## TV
Til jul 1970 kom en fjernsynsversjon med Per Asplin og barna, Kari Diesen i rollen som nissemor og Harald Heide-Steen jr. og Jon Skolmen som Kalle og Palle. Programmet gikk i reprise på NRK hver jul i flere år.

I 1987 lagde Per Asplin en musikkdramatisk versjon av historien med nye sanger og dansenumre, i alt 17 innslag, samt en utvidet handling. Han hadde selv regiansvaret for oppsetningen av sceneversjonen i Konserthuset i Oslo der både profesjonelle og barn hadde roller. Asplin spilte fortsatt hovedrollen som Onkel Per.  Musikalen ble siden vist hver jul, også på turné i større byer rundt om i Norge. Blant kjente skuespillere kan nevnes Pers datter Caroline Rose Waters, Nora Brockstedt og Siw Anita Andersen, som har spilt nissemor i ulike oppsetninger, og Carsten Byhring, Arve Opsahl, Sverre Holm, Sverre Hansen, Dag Vågsås og Audun Meling som blant annet har spilt Glupe Gløgg. Etter at Per Asplin døde i 1996, har familien, ledet av den eldste sønnen Geir Even Asplin, fortsatt den årlige juleturneen som flere steder har blitt en fast juletradisjon.

Fram mot julen 2008 ble musikalen satt opp mange steder rundt om i Norge.

## Musikkinnspilling
*Putti Plutti Pott og Julenissens skjegg* kom som musikkalbum på Polydor i 1969. Sangene og fortellingen er fra familiemusikalen og blir framført av Per Asplin og de fire barna hans.

### Sporliste

# «Det var en kveld like før jul»
# «Vil du være med så heng på»
# «Atschoo»
# «Putti plutti pott»
# «Hei»
# «Å, så masse ved»
# «Vel, vel småtroll»
# «Skjegg og propell»
# «Det kiler i magen»
# «Bjellene klinger»
# «Der er nisseland»
# «Kjing for nisseland»
# «Panikk i byen»
# «Spikke-sage-lime-banke» («Vi må finne skjegget»)
# «På baksiden av ekspedisjonssentralen»
# «Snurre mei»
# «Hjemme hos nissemor»
# «Jøje mei»
# «Kom inn»
# «Allting ordner seg»
# «Kjære venner»
# «Hei hå – nå er det jul igjen»
# «Vil du være med så heng på» (finale)

## Eksterne lenker
* Putti Plutti Pott hos *nrk.no*. TV-versjon fra 1970.
* Hjemmeside med bakgrunn og spilleplan
* Digitalkopi av Per Asplin: ''Putti Plutti Pott og julenissens skjegg : en eventyrmusikal for hele familien'' (Troll Production, 3. utgave, 1997)
*
Senter for profesjonsstudier

**Senter for profesjonsstudier** (**SPS**) er et tverrfaglig forskningssenter ved Oslomet – storbyuniversitetet der det drives forskning, undervisning og ph.d.-veiledning. Senteret ble åpnet høsten 1999 ved den daværende Høgskolen i Oslo for å stimulere til forskning og kritisk refleksjon innen profesjonsstudier. Senteret har det eldste doktorgradsprogrammet, profesjonsstudier, ved Oslomet.

SPS har et bredt sammensatt forskningsmiljø som studerer profesjoner, profesjonsutøvelse, profesjonsarbeidsmarkeder og profesjonskvalifisering.

## Forskningsgrupper
Forskere ved Senter for profesjonsstudier er organisert i fem forskningsgrupper:

* Lærerprofesjon, lærerutdanning og utdanningspolitikk (TEPEE)
* Profesjonsetikk
* Profesjon, profesjonsutøvelse og styring
* Profesjonsarbeidsmarked og profesjonelles karriere
* Profesjonskunnskap og kvalifisering

Senter for profesjonsstudier er i gang med å bygge opp et bredt forskningsmiljø for studier innen yrkesutøvelse og profesjonskvalifisering, der studier av etiske og moralske spørsmål står sentralt.

## Aktiviteter
Senter for profesjonsstudier har og deltar i en rekke prosjekter og aktiviteter, blant annet:

* Ph.d.-programmet Profesjonsstudier og flere ph.d.-emner
*StudData – database for studier av rekruttering og kvalifisering til velferdsstatens yrker. Den største undersøkelsen i Norden av sitt slag der studenter fra mer enn 20 profesjonsutdanninger følges fra studiestart, gjennom utdanningen og ut i arbeidslivet
*Meritteringsordning ved OsloMet
* Universitets- og høgskolepedagogisk basiskompetanse (UHPED)
* Forum for yrkes- og profesjonshistorisk forskning

Det er i overkant av 40 ansatte, herunder forskere, stipendiater og administrativt ansatte, ved senteret. SPS gir ut det nettbaserte tidsskriftet *[[Professions and Professionalism]]*.

## Referanser


## Eksterne lenker
*Senter for profesjonsstudier (SPS), OsloMet
*StudData
Kjell Arnljot Wig

**Kjell Arnljot Wig** (1924–2015) var en norsk journalist, forfatter, TV-produsent og programleder. Han var ansatt i NRK fra 1960 til 1992.

## Biografi
Wig ble født i Stjørdal og vokste opp i Trondheim, hvor hans far Arvid Wig var bokholder ved Baklandets Støberi & Mek. Verksted og hovedbokholder ved Nobø. Moren var Aslaug Iversen, tidligere gift Løchen. Morfaren Alfred Olaus Iversen var urmaker og kjøpmann i Stjørdal. Han hadde tre yngre søsken, i tillegg til to halvbrødre fra morens første ekteskap. Han giftet seg i 1949 med lærer Ada Kristianne Brennsund fra Trondheim.

Han tok artium ved Trondheim katedralskole i 1944 og begynte etter krigen som journalist i *[[Adresseavisen]]*. Han studerte i inn- og utland før han i 1949 ble journalist og nattredaktør i *[[Morgenbladet]]* og korrespondent for flere utenlandske medier.

Wig debuterte på NRK TV i 1960 og ble i 1963 redaksjonssekretær i NRK fjernsynets opplysningsavdeling. Han var også produsent for flere TV-programmer, men ble særlig kjent som programleder sammen med Per Øyvind Heradstveit i fjernsynsmagasinene *[[Aktuell debatt]]* og *[[Åpen post (debattprogram)|Åpen post]]*. *Åpen post* var et debattprogram som ble sendt direkte fra Centralteatret i Oslo fra november 1966. Wig og hans kollega fikk tidvis sterk kritikk for programlederstil og valg av tema i programmet, og han var en tid Norges mest utskjelte programleder.

I forbindelse med kong Olav Vs 60-årsdag i 1963 var Wig den første som intervjuet en representant for kongehuset, og han ble av mange lenge regnet som landets «hoffreporter». Han skrev i tillegg en rekke bøker, blant annet kriminalhistorier og bøker om kongehuset, for eksempel biografien *Kongen ser tilbake* fra 1977, og *Spillet om tronen* fra 1980.

Wig mottok Riksmålsforbundets Lytterpris i 1966.

Han var medlem av Den norske frimurerorden og bodde på Bekkestua i Bærum. Wig døde den 18. januar 2015, i en alder av 90 år.

## TV
*1964 *[[Vindu mot verden]]* (programleder)
*1962–66 *[[Aktuell debatt]]* (programleder)
*1966–71 *[[Åpen post (debattprogram)|Åpen post]]* (programleder)
*1972 *[[Kanal X]]* (programleder)
*1973 *[[Ditt Vitne]]* (programleder)

## Bøker
*1967: *På den syvende dag* &ndash; kriminalroman
*1969: *Det skjulte Norge* &ndash; artikler
*1972: *Vokt dem for hunden* &ndash; kriminalroman sammen med André Bjerke, Bengt Calmeyer, Helge Hagerup og Gerd Nyquist,  opprinnelig skrevet som krimstafett i Arbeiderbladet i 1971
*1977: *Kongen ser tilbake* &ndash; biografi om kong Olav V
*1980: *Spillet om tronen* &ndash; historisk 
*1995: *Eventyret om Blaafarveværket* &ndash; om Blaafarveværket
*1998: *Karl Johan. Konge og eventyrer* &ndash; biografi om den svensk-norske kong Karl XIV Johan

## Referanser



## Litteratur
*

## Eksterne lenker
*
Rosegarden

**Rosegarden** er et fritt DAW-program utviklet for GNU/Linux med ALSA og KDE. Det fungerer som en audio og MIDI sequencer, med notasjon, musikk-komposisjon og redigerings-verktøy. Det er tenkt som en fri erstatning for applikasjoner som Cubase.

Rosegarden har ingen innebygd software synthesizer, så det forutsetter en hardware MIDI synthesizer, en soft-synthesizer slik som FluidSynth eller TiMidity++, eller en synthesizer plugin for å lage noen lyd fra MIDI-komposisjoner. De seneste versjonene av Rosegarden støtter DSSI software synthesizer plugin interface, og kan bruke noen Windows VST plugins gjennom en adapter.

Det nåværende Rosegarden-programmet ble opprinnelig kalt Rosegarden-4, for å skille det fra et tidligere program av de samme utviklerne kalt Rosegarden 2.1.  Rosegarden 2.1 er svært begrenset, men fungerer stabilt på en bred varietet av Unix-lignende operativsystem og andre plattformer som OpenVMS.  I motsetning kjører Rosegarden-4, fordi det benytter Linux ALSA-systemet, bare i svært begrenset grad på ikke GNU/Linux baserte system. http://rosegarden.sourceforge.net/tutorial/en/chapter-1.html .

Rosegarden-prosjektet ble startet i 1993 ved Universitetet i Bath. Rosegarden 2.1 ble utgitt under GPL i 1997; Rosegarden-4 begynte i april 2000.  Versjon 1.0 ble utgitt den 14. februar, 2005 og versjon 1.2.4 den 14. juli, 2006.

Rosegardens hovedutviklere er Chris Cannam, Richard Bown og Guillaume Laurent.

## Egenskaper
*MIDI og audio playback og innspilling med ALSA og JACK
*Støtte for plugin for DSSI synth og audio effekter, inkludert Windows VST effekter og instrumentstøtte via dssi-vst
*Evne til å bygge og kjøre uten JACK, for ren MIDI-bruk
*Audio- og MIDI miksere
*MIDI og Hydrogen fil-import
*Oversettelse av brukergrensesnitt til russisk, spansk, tysk, fransk, walisisk, italiensk, svensk, estlandsk, japansk, forenklet kinesisk, nederlandsk, tsjekkisk, katalonsk og finsk, såvel som britisk og amerikansk engelsk
*Hjelpedokumentasjon tilgjengelig mer eller mindre fullstendig oversatt til tysk, svensk og japansk såvel som engelsk

## Referanser


## Eksterne lenker
* 
*  Rosegarden download page (Sourceforge.net)
*  Rosegarden user/dev forum – form for å stille spørsmål eller svare
*  Rosegarden Development Wiki – offisielt utviklernettsted
IPodWizard

**iPodWizard** er en applikasjon for Microsoft Windows som tillater brukere å redigere formgivningen på sin iPods brukergrensesnitt. Originalt ble programmet utviklet av et medlem på ipodhacks.coms forum, og ble videreutviklet av medlemmer av iPodWizard.nets forum. iPodWizard-programmet er for øyeblikket på versjon **1.3**. Denne versjonen kom ut kort tid etter dets forrige beta-versjon, 1.2d, og har et nytt grunnprogram som kalles *layout* (formgivning). Det er en hex-redigerer.

## Funksjonalitet
iPodWizard fungerer ved at den modifiserer iPodens grunnleggende programvare utgitt av Apple. Informasjon i programvareoppdateringen kan endres, sånn som bilder, tekst og strengene, og da gir programvareoppdateringen endringene til iPoden.

iPodWizard er delt inn i tre seksjoner: bilder, fonter, og strenger. 

Under bildeetiketten kan brukeren modifisere ethvert grafisk element i iPoden, bortsett fra oppstartslogoen fra Apple, (Som fortsatt er i utviklingsstadie) via Index-menyen. Brukeren kan da velge et nummer, for så å enten lagre the daværende bildet og modifisere det med en grafikkredigerer, eller lage en fullstendig ny en ved å bruke samme størrelse.

Under tekstetiketten kan brukeren modifisere teksten på iPoden, enten ved å lage et bilde fra bunn av og definere grensen for hver bokstav, eller ved å laste opp en forhåndseksisterende font inn til applikasjonen.

Under strengetiketten kan brukeren modifisere strengen i iPoden. Det er en søkeboks som latt brukeren søke på spesifikke strenger. Strenger kan skrives inn i heksidesimal på den nederste delen av skjermen, eller i tekstboksen over søkelinjen.

Under utformingsetiketten kan brukeren modifisere lokasjonen på bilder og redigere måten iPoden fungerer på. Å gjøre dette er komplisert, og kan sette iPoden din inn i en omstartssløyfe, men den kan enkelt reverseres ved å laste opp den umodifiserte ressursen av den modifiserte ressursen til din iPod etter å ha satt iPoden din i diskmodus.

## Risikoer
Som med alle applikasjoner med en slik natur, så er det en risiko for å skade iPoden. I de fleste situasjoner kan det løses fort, men det er noen tilfeller som kun kan fikses ved å enten reformatere iPodens harddisk, eller ved å bytte ut iPoden. Likevel, hvis en bruker iPodWizard ordentlig vil slike farer være nesten ikke-eksisterende. Dette, sammen med alle former for endring av en iPods grunnprogramvare, gjør iPodens garanti ugyldig.

## Eksterne lenker
* Official site
* Official community
Castilla y León

**Castilla y León** er en autonom region i Spania. Den ligger sentralt nord i landet, og ble dannet ved at de to regionene *Castilla la Vieja* (gamle Castilla) og León ble slått sammen i 1983. Den grenser til Portugal i vest, og (i klokkeretning fra nordvest til sør til de autonome regionene Galicia, Asturias, Cantabria, Baskerland, La Rioja, Madrid, Castilla-La Mancha og Extremadura. Castilla y León har en utstrekning på 94&nbsp;223&nbsp;km², og er med det den største av Spanias 17 autonome regioner. I 2011 hadde regionen 2&nbsp;558&nbsp;463 innbyggere, og var i folketall den sjette største regionen.

Hovedstaden er Valladolid. 

Castilla y León er inndelt i ni provinser:
* Ávila
* Burgos
* León
* Palencia
* Salamanca
* Segovia
* Soria
* Valladolid
* Zamora

Regionen er representert ved 33 medlemmer i kongressen og 30 senatsmedlemmer. President for regionen er Juan Vicente Herrera Campo fra PP (2011).

## Referanser


## Eksterne lenker
*
Kristen Stavdahl

**Kristen Stavdahl** (født 14. juni 1964) er en norsk musiker og maler.

Stavdahl er en autodidakt fra Sør-Aurdal som startet med musikk 15 år gammel etter at han hadde bygdd sin egen el-gitar. Siden ble han en av ildsjelene bak Jupedalens Pøbb Ensemble. Han har malt siden midten av 80-tallet.

I hans bilder og musikk vender han stadig tilbake til de enkle og jordnære menneskene, i kontakt med naturen og med dyrene. Han er i så måte i tradisjonen til sambygdingen Mikkjel Fønhus. Av hans mer kjente malerier er *Sakkarias ette landevegen*, *Markenstider på Fagernes* og *Utta å klave o band*. Dette er malerier som handler om nettopp dette samspillet mellom folk og natur. Bygdekremmeren Sakkarias er forøvrig en person han stadig vender tilbake til i sine arbeider.

Stavdahl er mer en skogsmann og jeger enn en tradisjonell kunstner. Dette reflekteres i hans valg av utstillingssteder, som like gjerne er tradisjonelle gallerier slik som Galleri Garthus og mer utradisjonelle steder som Rørosmarten og Villmarksmessa i Oslo.

I januar 2014 ble Kristen Stavdahls maleri av Berte Skrukkefyllhaugen stjålet fra galleriet hans i toppetasjen på Valdrestunet kjøpesenter i Bagn. Bildet er ennå ikke kommet til rette.

## Eksterne lenker
* 
* Aftenposten: Godt og folkelig fra Valdres
* Fredrikstad Blad: Borte bra, men heimebrent
* Hvem stakk av med Berte?